Amortitzem prop del 50% del deute municipal
13 de abril de 2023

El ple municipal ha acordat destinar 2.077.387,82 euros a l'amortització del deute municipal amb els fons procedents dels romanents dels comptes de 2022.

D'esta manera, el deute creditici es redueix fins al 10’54% dels recursos ordinaris, situant-se en 2,5 milions d'euros, la xifra més baixa en dècades.

A més, es destinen 673.000 euros en inversions com la il·luminació del camp de futbol del Barri de la Llum, la renovació de la il·luminació interior de la Biblioteca, mobiliari del magatzem de la Brigada d'obres i diverses reparacions de caràcter urgent.